CELEX: 52004PC0662
Language: fi
Date: 2004-10-13
Title: Ehdotus: neuvoston päätös, luvan antamisesta Espanjan kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 11 artiklasta poikkeavaa toimenpidettä tehdyn päätöksen 2001/865/EY muuttamisesta (komission esittämä)

FI
FI    FI
 ---pagebreak---                    EUROOPAN YHTEISÖJEN KOMISSIO
                                                  Bryssel 13.10.2004
                                                  KOM(2004)662 lopullinen
                                       Ehdotus:
                                NEUVOSTON PÄÄTÖS,
          luvan antamisesta Espanjan kuningaskunnalle soveltaa jäsenvaltioiden
   liikevaihtoverolainsäädännön yhdenmukaistamisesta annetun kuudennen direktiivin
    77/388/ETY 11 artiklasta poikkeavaa toimenpidettä tehdyn päätöksen 2001/865/EY
                                     muuttamisesta
                                  (komission esittämä)
FI                                                                                 FI
 ---pagebreak---                                         PERUSTELUT
   1.  Jäsenvaltioiden liikevaihtoverolainsäädännön yhdenmukaistamisesta – yhteinen
       arvonlisäverojärjestelmä: yhdenmukainen määräytymisperuste – 17 päivänä
       toukokuuta 1977 annetun kuudennen neuvoston direktiivin1 27 artiklan 1 kohdan
       nojalla neuvosto voi yksimielisesti komission ehdotuksesta antaa jäsenvaltioille
       luvan ottaa käyttöön kyseisestä direktiivistä poikkeavia erityistoimenpiteitä
       veronkannon yksinkertaistamiseksi tai tietyntyyppisten veropetosten ja veron
       kiertämisen estämiseksi, tai jatkaa tällaisten poikkeuksien voimassaoloa.
   2.  Tällaiset luvat ovat yleensä väliaikaisia, jotta näiden erityistoimenpiteiden
       asianmukaisuutta ja tehoa voitaisiin arvioida muutaman vuoden kuluttua.
   3.  Neuvoston päätöksessä 2001/865/EY2 Espanjan kuningaskunta sai 11 artiklan
       A kohdan 1 alakohdan a alakohdasta poiketen luvan sisällyttää niiden tavaroiden
       luovutuksesta tai palvelujen suorituksesta maksettavan veron perusteeseen
       luovuttajan käyttämän ja vastaanottajan tuottaman kullan arvon, jos kullan luovutus
       vastaanottajalle on direktiivin 98/80/EY3 säännösten mukaisesti vapautettua työtä.
   4.  Poikkeuksen avulla Espanjan on ollut mahdollista estää veron perusteen aleneminen
       tietyissä jalokivialan liiketoimissa, joissa asiakas tuottaa jalokivikauppiaalle
       ”sijoitustarkoituksiin” hankkimaansa, ja siis arvonlisästä vapautettua, kultaa ja
       jalokivikauppias luovuttaa sen edelleen tavarana (esim. kultaan istutettuna
       jalokivenä) tai palveluna (esim. sulattamalla kulta sormukseen).
   5.  Espanjan hallitus pyysi komission pääsihteeristön 4 päivänä elokuuta 2004
       vastaanottamassa kirjeessä päätöksen 2001/865/EY voimassaolon jatkamista;
       mainitussa päätöksessä Espanjalle annetaan lupa soveltaa erityistoimenpiteitä
       tietyistä tavaroista ja palveluista maksettavan veron perusteisiin, jos niihin liittyy
       kultaa koskevaa työtä.
   6.  Komissio ilmoitti kuudennen direktiivin 27 artiklan 2 kohdan mukaisesti muille
       jäsenvaltioille 9 päivänä elokuuta 2004 päivätyllä kirjeellä Espanjan kuningaskunnan
       esittämästä pyynnöstä ja ilmoitti 10 päivänä elokuuta 2004 päivätyllä kirjeellä
       Espanjan kuningaskunnalle saaneensa kaikki tiedot, joita se pitää tarpeellisina
       pyynnön käsittelemiseksi.
   7.  Komissio myöntää, että tämän poikkeuksen avulla estetään ALV-järjestelmän
       väärinkäyttöä. Komissio toteaa lisäksi, että kahdelle muulle jäsenvaltiolle on
       myönnetty samanlaiset poikkeukset. Komissio on jo aloittanut 27 artiklan mukaisten
       poikkeusten järkiperäistämiseen tähtäävän työn, ja nämä poikkeukset voidaan
       sisällyttää tähän työhön. Sen vuoksi edellä pyydetyn poikkeuksen voimassaoloa olisi
       jatkettava siihen asti, kun 27 artiklan mukaisten poikkeusten, joilla tällä hetkellä
       estetään tämän tyyppinen sijoituskullalle myönnettyyn verovapautukseen liittyvä
       arvonlisäveron kierto, järkiperäistämistä koskeva direktiivi tulee voimaan, kuitenkin
       enintään 31 päivään joulukuuta 2009.
   1
      EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä
      2004/7/EY (EUVL L 27, 30.1.2004, s. 44-45).
   2
      EYVL L 323, 7.12.2001, s. 24.
   3
      EYVL L 281, 17.10.1998, s. 31.
FI                                                2                                                   FI
 ---pagebreak---                                                   Ehdotus:
                                       NEUVOSTON PÄÄTÖS,
             luvan antamisesta Espanjan kuningaskunnalle soveltaa jäsenvaltioiden
     liikevaihtoverolainsäädännön yhdenmukaistamisesta annetun kuudennen direktiivin
      77/388/ETY 11 artiklasta poikkeavaa toimenpidettä tehdyn päätöksen 2001/865/EY
                                              muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon jäsenvaltioiden liikevaihtoverojärjestelmän yhdenmukaistamisesta – yhteinen
   arvonlisäverojärjestelmä: yhdenmukainen määräytymisperuste – 17 päivänä toukokuuta 1977
   annetun neuvoston direktiivin 77/388/ETY4 ja erityisesti sen 27 artiklan 1 kohdan,
   ottaa huomioon komission ehdotuksen5,
   sekä katsoo seuraavaa:
   (1)     Neuvosto antoi päätöksellä 2001/865/EY Espanjan kuningaskunnalle direktiivin
           77/388/ETY 11 artiklan A kohdan 1 alakohdan a alakohdasta poiketen luvan
           sisällyttää niiden tavaroiden tai palvelujen luovutuksesta maksettavan veron
           perusteeseen luovuttajan käyttämän ja vastaanottajan tuottaman kullan arvon, jos
           kullan luovutus vastaanottajalle on direktiivin 77/388/EY 26 b artiklan säännösten
           mukaisesti vapautettua työtä.
   (2)     Poikkeuksen tarkoituksena oli estää sijoituskullalle myönnetyn verovapautuksen
           väärinkäyttö ja samalla tietyntyyppiset veropetokset sekä veron kiertäminen.
   (3)     Espanjan hallitus pyysi komission pääsihteeristön 4 päivänä elokuuta 2004
           vastaanottamassa kirjeessä päätöksen 2001/865/EY voimassaolon, jonka on määrä
           päättyä 31 päivänä joulukuuta 2004, jatkamista.
   (4)     Komissio ilmoitti direktiivin 77/388/ETY 27 artiklan 2 kohdan mukaisesti tästä
           Espanjan kuningaskunnan pyynnöstä muille jäsenvaltioille 9 päivänä elokuuta 2004
           päivätyllä kirjeellä. Komissio ilmoitti 10 päivänä elokuuta 2004 päivätyllä kirjeellä
           Espanjan kuningaskunnalle, että sillä on kaikki pyynnön arvioimiseen tarpeellisiksi
           katsomansa tiedot.
   (5)     Espanjan viranomaisten mukaan päätöksellä 2001/865/EY annettu poikkeus on ollut
           tehokas edellä tarkoitettujen tavoitteiden saavuttamisessa.
   4
           EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä
           2004/7/EY (EUVL L 27, 30.1.2004, s. 44-45).
   5
           EUVL C , , s. .
FI                                                     3                                                   FI
 ---pagebreak---    (6)     Direktiivin 77/388/ETY 27 artiklan nojalla annetut poikkeukset, joilla pyritään
           estämään sijoituskullalle myönnettyyn verovapautukseen liittyvä arvonlisäveron
           kierto, voidaan sisällyttää myöhemmin annettavaan direktiiviehdotukseen, joka koskee
           tiettyjen mainitun artiklan nojalla annettujen poikkeusten järkiperäistämistä.
   (7)     Sen vuoksi on tarpeen jatkaa päätöksen 2001/865/EY nojalla annetun poikkeuksen
           voimassaoloa siihen asti, kun direktiivin 77/388/ETY 27 artiklan, jonka
           soveltamisalaan sijoituskullalle myönnettyyn verovapautukseen liittyvä arvonlisäveron
           kierto kuuluu, nojalla annettavien poikkeusten järkiperäistämistä koskeva direktiivi
           tulee voimaan, tai 31 päivään joulukuuta 2009, sen mukaan, kumpi on aikaisempi.
   (8)     Poikkeuksella ei ole kielteistä vaikutusta arvonlisäverosta kertyviin yhteisön omiin
           varoihin,
   ON TEHNYT TÄMÄN PÄÄTÖKSEN:
                                                1 artikla
   Korvataan päätöksen 2001/865/EY 2 artikla seuraavasti:
   ”2 artikla
   Edellä mainitun 1 artiklan nojalla myönnetyn luvan voimassaolo päättyy sinä päivänä, jona
   direktiivin 77/388/ETY 27 artiklan nojalla annettujen poikkeusten, joilla estetään
   sijoituskullalle    myönnettyyn       verovapautukseen      liittyvä   arvonlisäveron  kierto,
   järkiperäistämistä koskeva direktiivi tulee voimaan, tai 31 päivänä joulukuuta 2009, sen
   mukaan, kumpi päivä on aikaisempi. ”
                                                2 artikla
   Tämä päätös on osoitettu Espanjan kuningaskunnalle.
   Tehty Brysselissä
                                                 Neuvoston puolesta
                                                 Puheenjohtaja
FI                                                  4                                             FI